Dávid, eyɔŋ a ngádug Abimelek, ńdɔ bə́ ngátsídan nyé, a kə́ə́. 2Mayi və́ Ńtondôbə maa abǒg ásə, olugú wōē ânyu dáma kɔ́m ésə. 3Mə nə ai ndi ábə Ǹtondôbə; bədzɔdi nyɔ́lɔ bə́ vógólo bə́ fono: 4Ngəmə́ŋán Ǹtondôbə ai ma fǔfulu, ńwúmúŋán dzwé díé fūfulu. 5Mə ngádzə́ŋ Ńtondôbə, ńdɔ a ngáyalan ma, a kodé mā á wɔ̌ŋ wáma ósə. 6Ébá bə́ ngábəbə nyé bâyi fyɛ, ńdɔ̄ fə asú dábán lâyǐ kig wóg ósɔ́n. 7Engɔ́ngɔ́l mod é ngálóe: ńdɔ Ǹtondôbə a ngáwóg, ńdɔ a ngákode nyé á miǹdzǔg míé mísə. 8Éngəlɛs Ǹtondôbə a lóŋ ńkān bítá ḿbomaná ébá bámbádā nyé, ńdɔ a fámí bɔ́. 9Yénán, támān fə kyəge anə́ Ńtondôbə a nə́ ḿbəŋ ! Mvɔ̌m é mod ǎ sɔm asɔbɔ́ ábə̄ nyé ! 10Kɔnán Ǹtondôbə wɔ̌ŋ, mína mim̀fúfúb míé: ébá bákɔn nyé wɔ̄ŋ báyāŋǎn kig ai dzóm. 11Bimgbə́m byâyəm məyánga ai zie, hədá, dzóm yádzə́mǎn kig ébá bádzə́ŋ Ńtondôbə. 12Ǎ bɔ́n, zǎn ma vógolo ! Mayi mína yə́gələ̌ wɔ̄ŋ ńtondôbə. 13Yə mod ziŋ a diŋ enyiŋ ? Yə báyi yén mə́lú mə́ mvɔ̄m. 14Kilígi oyəm wóe m̀bə̂ ǹkɔ́bɔ, biyé bí ányu bíe miǹsɔ̌s. 15Sáála abé, bɔ̌ hə ḿbəŋ[1], dzə́ŋə́ mvɔí, ó tīmbi ai dzɔ á zud ! 16Mís mə́ Ńtondôbə mâbəbə sósōō bod, ńdɔ̄ fə məlɔ́ moe máwōg ńtad wábán. 17Ǹtondôbə a baan bəbɔ bə́ ábé, nə́ á dim dzwé dábán á sí. 18Bâtad, ńdɔ Ǹtondôbə a vógólo, ńdɔ̄ fə ǎ nyii bɔ́ á miǹdzǔg myábán mísə. 19Ǹtondôbə a nə babi ai míńnə́m myádzugi, a nyii ébá bə́ nə́ ǹdzugán á ńsīsīm. 20Sósōō mod a tóban ai abuí bə́bə̂ bə́ mam, Ńtondôbə a nyii nyé á mam mə́tē mə́sə. 21Ǹtondôbə a kála bivɛ̌s bíe bísə, tɔ dzídzīā é ngābúgúbán kig. 22Amalá lâyi wé ḿbə̂ mod, miǹzízíŋ mí sósōō myâyi bi éndə̄gə́lə́.